Uznesenie Všeobecného súdu (tretia komora) z 12. júla 2018 – Labiri/EHSV
(vec T‑256/17)
„Verejná služba – Úradníci – Psychické obťažovanie – Zmier – Vykonanie dohody – Nesprávne právne posúdenie – Nesprávne posúdenie – Zneužitie právomoci – Žaloba zjavne bez právneho základu“
1.      Žaloby úradníkov – Rozsudok o zrušení – Zmier medzi zamestnancom a jeho inštitúciou – Účinky – Povinnosť prijať vykonávacie opatrenia – Rozsah – Zohľadnenie dôvodov zmieru
(článok 266 ZFEÚ; Rokovací poriadok Súdu pre verejnú službu, článok 91 ods. 1)
(pozri body 34, 35)
2.      Žaloby úradníkov – Návrh na náhradu škody spojený s návrhom na zrušenie – Zamietnutie návrhu na zrušenie spôsobujúce zamietnutie návrhu na náhradu škody
(pozri body 56, 57)
Predmet
Návrh podaný na základe článku 270 ZFEÚ smerujúci k zrušeniu rozhodnutia EHSV z 23. júna 2016„o nevykonaní jedného z bodov dohody o urovnaní sporu zmierom uzavretej medzi účastníkmi konania na Súde pre verejnú službu“ vo veci F‑33/15 a k vyplateniu sumy 250 000 eur z titulu náhrady majetkovej a nemajetkovej ujmy
Výrok rozsudku
1.
Žaloba sa zamieta.
2.
Pani Vassiliki Labiri je povinná nahradiť trovy konania.